ai4bharat/Pralekha huggingface dataset:
ઇલેક્ટ્રોનિક્સ તથા સૂચના પ્રોદ્યોગિકી મંત્રી
કેબિનેટે "ભારતમાં સેમિકન્ડક્ટર્સ અને ડિસ્પ્લે મેન્યુફેક્ચરિંગ ઇકોસિસ્ટમના વિકાસ માટેના કાર્યક્રમ"માં ફેરફારોને મંજૂરી આપી
સમગ્ર ટેકનોલોજી નોડ્સમાં સેમિકન્ડક્ટર ફેબ્સ તેમજ કમ્પાઉન્ડ સેમિકન્ડક્ટર્સ, પેકેજિંગ અને અન્ય સેમિકન્ડક્ટર સુવિધાઓ માટે 50% પ્રોત્સાહન ઓફર
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારતમાં સેમિકન્ડક્ટર્સ અને ડિસ્પ્લે મેન્યુફેક્ચરિંગ ઇકોસિસ્ટમના વિકાસ માટેના કાર્યક્રમમાં નીચેના ફેરફારોને મંજૂરી આપી છે:
ભારતમાં સેમિકન્ડક્ટર ફેબ્સની સ્થાપના માટેની યોજના હેઠળ તમામ ટેક્નોલોજી નોડ્સ માટે પરી-પાસુ ધોરણે પ્રોજેક્ટ ખર્ચના 50%ની નાણાકીય સહાય.
ડિસ્પ્લે ફેબ્સ સેટ કરવા માટેની યોજના હેઠળ પરી-પાસુ ધોરણે પ્રોજેક્ટ ખર્ચના 50%ની નાણાકીય સહાય.
ભારતમાં કમ્પાઉન્ડ સેમિકન્ડક્ટર્સ/સિલિકોન ફોટોનિક્સ/સેન્સર્સ ફેબ અને સેમિકન્ડક્ટર એટીએમપી/ઓએસએટી સવલતોની સ્થાપના માટેની યોજના હેઠળ પારિ-પાસુના ધોરણે મૂડી ખર્ચના 50% ની નાણાકીય સહાય. વધુમાં, યોજના હેઠળની લક્ષ્ય તકનીકોમાં ડિસ્ક્રીટ સેમિકન્ડક્ટર ફેબ્સનો સમાવેશ થશે.
સંશોધિત પ્રોગ્રામ હેઠળ, સેમિકન્ડક્ટર ફેબ્સની સ્થાપના માટે તમામ ટેક્નોલોજી નોડ્સ પર પ્રોજેક્ટ ખર્ચના 50% નો એકસમાન નાણાકીય સહાય પ્રદાન કરવામાં આવશે. કમ્પાઉન્ડ સેમિકન્ડક્ટર્સ અને અદ્યતન પેકેજિંગની વિશિષ્ટ તકનીક અને પ્રકૃતિને જોતાં, સંશોધિત પ્રોગ્રામ કમ્પાઉન્ડ સેમિકન્ડક્ટર્સ / સિલિકોન ફોટોનિક્સ / સેન્સર્સ / ડિસ્ક્રીટ સેમિકન્ડક્ટર ફેબ્સ અને ATMP/OSATની સ્થાપના માટે પેરી-પાસુ મોડમાં મૂડી ખર્ચના 50% નો નાણાકીય સહાય પણ પ્રદાન કરશે.
આ પ્રોગ્રામે ભારતમાં ફેબ્સની સ્થાપના માટે ઘણા વૈશ્વિક સેમિકન્ડક્ટર ખેલાડીઓને આકર્ષ્યા છે. સંશોધિત કાર્યક્રમ, ભારતમાં સેમિકન્ડક્ટર અને ડિસ્પ્લે મેન્યુફેક્ચરિંગમાં રોકાણને ઝડપી બનાવશે. સંભવિત રોકાણકારો સાથેની ચર્ચાના આધારે, એવી અપેક્ષા રાખવામાં આવે છે કે પ્રથમ સેમિકન્ડક્ટર સુવિધા સ્થાપવાનું કામ ટૂંક સમયમાં શરૂ થશે.
ઈન્ડિયા સેમિકન્ડક્ટર મિશન - ભારતમાં સેમિકન્ડક્ટર્સ અને ડિસ્પ્લે મેન્યુફેક્ચરિંગ ઈકોસિસ્ટમના વિકાસ માટેના કાર્યક્રમ માટેની નોડલ એજન્સી - સલાહ આપવા માટે ઉદ્યોગ અને શિક્ષણશાસ્ત્રના વૈશ્વિક નિષ્ણાતોનો સમાવેશ કરતી એક સલાહકાર સમિતિની રચના કરવામાં આવી હતી.
સલાહકાર સમિતિએ સર્વસંમતિથી સિલિકોન સેમિકન્ડક્ટર ફેબ્સ / સિલિકોન ફોટોનિક્સ / સેન્સર્સ / ડિસ્ક્રીટ સેમિકન્ડક્ટર ફેબ્સ અને ATMP/OSATના તમામ ટેક્નોલોજી નોડ્સ માટે સમાન આધારની ભલામણ કરી છે, જેને સરકારે સ્વીકારી છે. 45nm અને તેથી વધુના ટેક્નોલોજી નોડ્સની વધુ માંગ છે જે અન્ય બાબતો સાથે ઓટોમોટિવ, પાવર અને ટેલિકોમ એપ્લિકેશન્સ દ્વારા સંચાલિત છે. વધુમાં, આ સેગમેન્ટ કુલ સેમિકન્ડક્ટર માર્કેટના લગભગ 50% જેટલું છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 95
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલ રિપોર્ટિંગ - એક ઔપચારિક રોજગાર પરિપ્રેક્ષ્ય
રાષ્ટ્રીય આંકડાકીય કાર્યાલય , આંકડા અને કાર્યક્રમ અમલીકરણ મંત્રાલયે સપ્ટેમ્બર, 2017 થી નવેમ્બર, 2021 ના સમયગાળાને આવરી લેતી દેશના રોજગાર આઉટલુક પર ચોક્કસ પરિમાણોમાં પ્રેસનોટ બહાર પાડી છે. .
વિગતવાર નોંધ જોડાયેલ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 170
કોર્પોરેટ બાબતોનું મંત્રાલય
કંપનીઓને VC અથવા OAVM દ્વારા અસામાન્ય સાધારણ બેઠક  યોજનાની MCA દ્વારા મંજૂરી, ઇ-વોટિંગ/ રજિસ્ટર્ડ ઇમેલ દ્વારા સરળ વૉટિંગ કરવાનું રહેશે
કોવિડ-19ના કારણે અત્યારે અમલમાં મૂકવામાં આવેલા દેશવ્યાપી લૉકડાઉનના કારણે કંપનીઓને પડી રહેલી સમસ્યાઓથી કોર્પોરેટ બાબતોનું મંત્રાલય  સંપૂર્ણપણે અવગત છે. આ મહામારીના કારણે અચાનક આવેલા અત્યંત ભારે વિક્ષેપ અને વિસ્થાપનનો સામનો કરી રહેલી કંપનીઓને ચોક્કસ ઉભરતા/તાત્કાલિક ધોરણે પગલાં લેવા માટે કંપનીઓ યોગ્ય સુવિધા પૂરી પાડવાની જરૂર હોવાના મંતવ્યો ઔદ્યોગિક સંગઠનો અને કોર્પોરેટના વિવિધ પ્રતિનિધિઓ દ્વારા મળ્યા બાદ કોર્પોરેટ બાબતોના મંત્રાલયે આની નોંધ લીધી છે.
વર્તમાન પરિસ્થિતિને ધ્યાનમાં રાખીને, MCA દ્વારા અગાઉ 19.03.2020ના રોજ જાહેરનામુ બહાર પાડીને 30 જૂન 2020 સુધી બોર્ડ ઓફ ડાયરેક્ટર્સની તમામ બેઠકો વીડિયો કોન્ફરન્સ  અથવા અન્ય ઓડિયો વિઝ્યુઅલ માધ્યમો  દ્વારા યોજવા માટે મંજૂરી આપવામાં આવી હતી. આમાં જ્યાં અન્યથા ડાયરેક્ટરોની ભૌતિક હાજરી આવશ્યક હોય તેવી બેઠકો પણ સમાવી લેવામાં આવી છે.
વર્તમાન લૉકડાઉનના સમયગાળા અને કોવિડ-19ના કારણે લાગુ કરવામાં આવેલા અન્ય પ્રતિબંધો દરમિયાન કોર્પોરેટ અનુપાલનોની વધુ સુવિધા આપવાના સરકારના ઉદ્દેશ્ય સાથે, મંત્રાલયે આજે એક પરિપત્ર બહાર પાડીને કંપનીઓને અસામાન્ય સાધારણ બેઠક  પણ VC અથવા OAVM દ્વારા યોજવાની મંજૂરી આપી છે જેમાં ઇ-વોટિંગ સુવિધા/ રજિસ્ટર્ડ ઇમેલ આઇડી દ્વારા સરળ વોટિંગ કરવાનું રહેશે અને શેરધારકોને આ બેઠક માટે પ્રત્યક્ષરૂપે સામાન્ય સ્થળ પર આવવાની જરૂર પડશે નહીં. કંપની એક્ટ, 2013 પ્રત્યક્ષ રીતે સામાન્ય બેઠક યોજ્યા વગર પોસ્ટલ બેલેટ/ ઇ-વોટિંગ દ્વારા સામાન્ય અને વિશેષ ઠરાવ પસાર કરવાની મંજૂરી આપે છે. જોકે, કોવિડ-19ના કારણે ઉભી થયેલી વર્તમાન લૉકડાઉન/ સામાજિક અંતરની સ્થિતિમાં કંપનીઓ બેલેટ સુવિધાનો ઉપયોગ કરી શકે તેમ નથી.
તદઅનુસાર, કોર્પોરેટ બાબતોના મંત્રાલય દ્વારા તા. 08-04.2020ના રોજ બહાર પાડવામાં આવેલા સામાન્ય પરિપત્ર નંબર. 14/2020 અંતર્ગત લિસ્ટેડ કંપનીઓ અથવા 1000 કે તેથી વધુ શેરધારકો ધરાવતી કંપનીઓએ VC/ OAVM દ્વારા EGM યોજવા માટે કંપની એક્ટ, 2013 અંતર્ગત ઇ-વોટિંગ સુવિધા પૂરી પાડવી જરૂરી છે. અન્ય કંપનીઓ માટે, રજિસ્ટર્ડ ઇમેલ આઇડી દ્વારા વોટિંગ માટે અતિ સરળીકૃત વ્યવસ્થાતંત્ર અમલમાં મૂકી શકાય જેથી સરળતાથી તેનું અનુપાલન થઇ શકે.
આ ફ્રેમવર્કમાં કંપનીઓને તેમની EGM યોજવા માટે VC અને ઇ-વોટિંગ/ રજિસ્ટર્ડ ઇમેલ આઇડી દ્વારા સરળ વોટિંગના સંયોજનનો ઉપયોગ કરીને ડિજિટલ ઇન્ડિયાની તાકાતનો લાભ ઉઠાવવામાં આવ્યો છે. VC/ OAVM દ્વારા બેઠકોનું આયોજન થશે તેથી, પ્રોક્સીની નિયુક્તિ માટેની સુવિધા વહેંચી દેવામાં આવી છે, જ્યારે આવી બેઠકોમાં ભાગ લેવા માટે કોર્પોરેટ સંગઠનોના પ્રતિનિધિઓની નિયુક્તિ ચાલુ રહેશે.
આ ફ્રેમવર્કથી કંપનીઓ VC/ OAVM માધ્યમથી કાયદાની જરૂરિયાતો સાથે કોઇપણ બાંધછોડ કર્યા વગર તેમના શેરધારકો સાથે EGMનું આયોજન કરી શકશે. વધારાની ચકાસણી તરીકે, આ વિકલ્પનો ઉપયોગ કરી રહેલી તમામ કંપનીઓએ સમગ્ર પ્રક્રિયાની રેકોર્ડ કરેલી ટ્રાન્સક્રિપ્ટ સલામત રીતે પોતાને હસ્તક રાખવાની રહેશે અને પબ્લિક કંપનીઓએ પણ બહેતર પારદર્શકતા માટે તેમની ટ્રાન્સક્રિપ્ટ તેમની વેબસાઇટ પર મૂકવાની રહેશે. વધુમાં, આ ફ્રેમવર્ક દ્વારા પસાર થયેલા તમામ ઠરાવો 60 દિવસમાં RoC પાસે જમા કરાવવાના રહેશે જેથી આવા ઠરાવો સાર્વજનિકરૂપે જોઇ શકાય. આ પરિપત્રમાં અન્ય સલામતી પગલાં પણ સામેલ કરવામાં આવ્યા છે જેથી પારદર્શકતા, જવાબદારી અને રોકાણકારોના હિતોની સુરક્ષા સુનિશ્ચિત કરી શકાય.
08 એપ્રિલ 2020ના રોજનું મંત્રાલયનું પરિપત્ર આ લિંક પર ઉપલબ્ધ છે: http://www.mca.gov.in/Ministry/pdf/Circular14_08042020.pdf
RP
કાર્મિક, લોક ફરિયાદ અને પેન્શન મંત્રાલય
કોવિડ-19ની ફરિયાદોના નિવારણ માટે ડૉ. જિતેન્દ્ર સિંહે ડીએઆરપીજીનું નેશનલ મોનિટરિંગ ડેશબોર્ડ શરૂ કર્યું
કર્મચારી, જાહેર ફરિયાદો અને પેન્શન્સ રાજ્ય મંત્રી ડૉ. જિતેન્દ્ર સિંહે આજે કોવિડ-19ની ફરિયાદોના નિવારણ માટે ડીએઆરપીજીનું નેશનલ મોનિટરિંગ ડેશબોર્ડની શરૂઆત કરી હતી. તમામ મંત્રાલયો / વિભાગો અને રાજ્યો / કેન્દ્ર શાસિત પ્રદેશો પાસેથી મળતી કોવિડ-19 સંબંધિત ફરિયાદો CPGRAMSમાં મેળવવા માટે https://darpg.gov.in પર નેશનલ મોનિટરિંગ ડેશબોર્ડ વિકસાવીને અમલી બનાવ્યું છે. આ ફરિયાદોને ડીએઆરપીજીની ટેકનિકલ ટીમ પ્રાથમિકતાના આધારે ઉકેલશે. નેશનલ મોનિટરિંગ ડેશબોર્ડ ડીએઆરપીજી દ્વારા વિકસાવવામાં આવ્યું છે. આ ડેશબોર્ડ, જાહેર ફરિયાદ અને સૂચનો અંગે ડિઝાસ્ટાર મેનેજમેન્ટ એક્ટ 2005 હેઠળ રચાયેલા 10 અધિકારીઓના એમ્પાવર્ડ ગ્રુપ ઑફ ઓફિસર્સની ભલામણોને પગલે કોવિડ-19 રિસ્પોન્સ એક્ટિવિટીઝ નો સમયસર અમલ સુનિશ્ચિત કરવા રચવામાં આવ્યું છે.
આ પ્રસંગે ડૉ. જિતેન્દ્ર સિંહે જણાવ્યું હતું કે મોદી સરકારનો આ પ્રયાસ, કોવિડ-19ને લગતી ફરિયાદોનો સમયસર ઉકેલ સુનિશ્ચિત કરવા અને આ ફરિયાદોની પ્રાથમિકતા માટે તમામ મંત્રાલયો / વિભાગોને આદેશો આપવા તેમજ ઉકેલ ત્રણ દિવસના ગાળામાં મળી રહે તે સુનિશ્ચિત કરવા માટે છે. ડૉ. જિતેન્દ્ર સિંહે જણાવ્યું કે પ્રથમ દિવસે મળેલી કેન્દ્ર સરકારની 262 ફરિયાદો અને રાજ્ય સરરકારની 83 ફરિયાદોની તેમણે પોતે સમીક્ષા કરી હતી અને ડીએઆરપીજીના અધિકારીઓને સંબંધિત મંત્રાલયો અને રાજ્ય સરકારો સાથે આગળની કાર્યવાહી હાથ ધરવા જણાવ્યું હતું.
નેશનલ મોનિટરિંગ ડેશબોર્ડ શરૂ થયું તેના પ્રથમ દિવસે આરોગ્ય અને પરિવાર કલ્યાણ મંત્રાલયની 43, વિદેશી બાબતોના મંત્રાલયની 31 અને નાણાં મંત્રાલયની 26 ફરિયાદો મળી હતી. તેમાં ક્વૉરન્ટાઇન સવલતો, લોકડાઉન પાળવામાં ન આવતું હોય તેની ફરિયાદો, આવશ્યક ચીજવસ્તુઓની સપ્લાયને લગતી ફરિયાદો, પરીક્ષા સંબંધિત ફરિાદો, ધિરાણો ઉપર પરત ચૂકવણીના વ્યાજના પુનઃનિર્ધારણની ફરિયાદો, વિદેશોમાંથી બચાવને લગતી ફરિયાદો વગેરે સામેલ છે. આ પોર્ટલને દૈનિક ધોરણે અપડેટ કરવામાં આવશે અને તેના પર સરકારના વરિષ્ઠ અધિકારીઓ દેખરેખ રહેશે.
ડૉ. જિતેન્દ્ર સિંહે ડીએઆરપીજીના સચિવ અને અધિકારીઓની ટીમને નેશનલ કોવિડ-19 મોનિટરિંગ ડેશબોર્ડના પ્રારંભ માટે અભિનંદન પાઠવ્યા હતા અને જણાવ્યું હતું કે નેશનલ મોનિટર ફક્ત બે દિવસમાં કાર્યરત કરવું અને નાગરિકોની 62 ફરિયાદોનો ઉકેલ લાવવો તે વિભાગ માટે વધુ એક ગૌરવની બાબત છે. કોવિડ-19ને લગતી ફરિયાદોના નિવારણના સંચાલન માટે ડીએઆરપીજીના અધિકારીઓની કાર્યક્ષમતા પર સરકારના વિશ્વાસનો તેમણે પુનરોચ્ચાર કર્યો હતો.
ડીએઆરપીજીના સચિવ ડૉ. છત્રપતિ શિવાજી, ડીએઆરપીજીના અધિક સચિવ વી. શ્રીનિવાસ, સંયુક્ત સચિવો શ્રીમતિ જયા દુબે અને એન.બી.એસ. રાજપૂત તેમજ વિભાગના અન્ય વરિષ્ઠ અધિકારીઓએ વીડિયો કોન્ફરન્સિંગ દ્વારા ડેશબોર્ડના શુભારંભમાં ભાગ લીધો હતો.
GP/RP
ગ્રાહક બાબતો, ખાદ્ય અને જાહેર વિતરણ મંત્રાલય
મંત્રીમંડળે પરપ્રાંતીયો/ફસાઈ ગયેલા પરપ્રાંતીયોને અનાજની ફાળવણી માટે ‘આત્મનિર્ભર ભારત પેકેજ’ને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કેન્દ્ર સરકારનાં ભંડારમાંથી અંદાજે 8 કરોડ પરપ્રાંતીયો/ફસાઈ ગયેલા પરપ્રાંતીયોને બે મહિના માટે  માટે નિઃશુલ્ક દર મહિને વ્યક્તિદીઠ 5 કિલોગ્રામ અનાજની ફાળવણી કરવાના નિર્ણયને કાર્યોત્તર મંજૂરી આપી છે.
આ પ્રકારની કામગીરીમાં અંદાજે રૂ. 2,982.27 કરોડની ખાદ્ય સહાય સંકળાયેલી હશે. આંતર-રાજ્ય પરિવહન તથા ચાર્જીસ અને ડિલરના માર્જિન/ડિલરના વધારાનાં માર્જિન માટે ખર્ચ આશરે રૂ. 127.25 કરોડ થશે, જેનું વહન સંપૂર્ણપણે કેન્દ્ર સરકાર કરશે. એ મુજબ, ભારત સરકારની કુલ સહાય આશરે રૂ. 3,109.52 કરોડ થાય છે.
આ ફાળવણીથી કોવિડ-19ના કારણે આર્થિક પ્રવૃત્તિઓ બંધ થવાથી મુશ્કેલીમાં મૂકાઈ ગયેલા પરપ્રાંતીયો/ફસાઈ ગયેલા પરપ્રાંતીયોને પડતી હાડમારીમાં ઘટાડો થશે.
GP/DS
(Visitor Counter : 146
સ્ટીલ મંત્રાલય
MECON, સ્ટીલ મંત્રાલયે ‘આઝાદી કા અમૃત મહોત્સવ’ ની ઉજવણી કરી
સ્ટીલ મંત્રાલય હેઠળની પીએસયુ મેકોન લિમિટેડે ભારતની આઝાદીના 75 વર્ષ નિમિત્તે આઝાદી કા અમૃત મહોત્સવની ઉજવણી માટે વિવિધ પ્રવૃત્તિઓ હાથ ધરી છે.
સ્વતંત્રતા દિવસ પહેલા કર્મચારીઓ અને મુલાકાતીઓને ભારતની ધ્વજ સંહિતાથી વાકેફ કરવા મેકોનના મુખ્ય મથકના પ્રવેશદ્વાર પર ભારતીય ધ્વજ સંહિતા અને તેનું મહત્વ વ્યૂહાત્મક સ્થળો પર પ્રદર્શિત કરવામાં આવ્યું હતું, જે અંતર્ગત ધ્વજનું મહત્વ, ધ્વજ ફરકાવવા માટે શું કરવું અને ન કરવું અને રાષ્ટ્રીય ધ્વજના અન્ય મહત્વના પાસાઓ પ્રદર્શિત કરવામાં આવ્યા હતા.
સ્વતંત્રતા સેનાનીઓએ આપણા દેશ માટે લડતા, તેમના જીવનનું બલિદાન આપ્યું છે. આપણા સ્વતંત્રતા સેનાનીઓના જીવનનું ચિત્રણ કરતી રચનાઓ, ઓફિસ પરિસરમાં વ્યૂહાત્મક સ્થળોએ પ્રદર્શિત કરવામાં આવી હતી એ દ્રઢ વિશ્વાસ સાથે કે આ બધાને અન્યાય સામે લડવાની પ્રેરણા અને ભાવના જગાડશે અને આપણી ફરજો પ્રત્યે જવાબદારીની ભાવના પેદા કરશે. આ સર્જનાત્મકતાઓએ દેશ માટે આપણા સ્વાતંત્ર્ય સેનાનીઓના નિ:સ્વાર્થ બલિદાનને દર્શાવ્યું છે.
કોવિડ -19 ના સંદર્ભમાં તમામ નિર્દેશોનું પાલન કરીને સ્વતંત્રતા દિવસ પણ મેકોનના તમામ કાર્યાલયોમાં ભારે ઉત્સાહ અને ઉલ્લાસ સાથે ઉજવવામાં આવ્યો.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 179
પ્રધાનમંત્રીનું કાર્યાલય
પ્રધાનમંત્રીએ PM CARES ફંડના ટ્રસ્ટી મંડળની બેઠકની અધ્યક્ષતા કરી
પ્રધાનમંત્રીએ PM CARES માં પૂરા દિલથી યોગદાન આપવા બદલ ભારતના લોકોની પ્રશંસા કરી
PM CARES માત્ર રાહત સહાય દ્વારા જ નહીં, પરંતુ શમનના પગલાં અને ક્ષમતા નિર્માણ દ્વારા પણ કટોકટીની અને તકલીફની પરિસ્થિતિઓમાં પ્રતિભાવ આપવાના વિશાળ પરિપ્રેક્ષ્ય સાથે કામ કરવાની કાળજી રાખે છે
માનનીય જસ્ટિસ કે.ટી. થોમસ, ભૂતપૂર્વ ન્યાયાધીશ, સુપ્રીમ કોર્ટ, શ્રી કારિયા મુંડા, ભૂતપૂર્વ ડેપ્યુટી સ્પીકર અને શ્રી રતન ટાટા પીએમ કેર્સ ફંડના ટ્રસ્ટી તરીકે જોડાયા
પ્રધાનમંત્રી શ્રી નરેન્દ્ર મોદીએ 20.09.2022ના રોજ PM CARES ફંડના ટ્રસ્ટી મંડળની એક બેઠકની અધ્યક્ષતા કરી હતી.
PM CARES ફંડની મદદથી હાથ ધરવામાં આવેલી વિવિધ પહેલો પર એક પ્રેઝન્ટેશન કરવામાં આવ્યું હતું, જેમાં PM CARES for Children સ્કીમનો સમાવેશ થાય છે જે 4345 બાળકોને સહાય કરે છે. ટ્રસ્ટીઓએ દેશ માટે નિર્ણાયક સમયે ફંડ દ્વારા ભજવવામાં આવેલી ભૂમિકાની પ્રશંસા કરી હતી. પ્રધાનમંત્રી શ્રી નરેન્દ્ર મોદીએ PM CARES ફંડમાં પૂરા દિલથી યોગદાન આપવા બદલ દેશના લોકોની પ્રશંસા કરી.
એવી ચર્ચા કરવામાં આવી હતી કે PM CARES પાસે કટોકટીની અને તકલીફની પરિસ્થિતિઓને અસરકારક રીતે પ્રતિસાદ આપવા માટે માત્ર રાહત સહાય દ્વારા જ નહીં, પરંતુ શમનના પગલાં લેવા અને ક્ષમતા નિર્માણ કરવા માટે પણ વિશાળ વિઝન છે.
પ્રધાનમંત્રીએ PM CARES ફંડનો અભિન્ન ભાગ બનવા બદલ ટ્રસ્ટીઓનું સ્વાગત કર્યું.
આ બેઠકમાં PM CARES ફંડના ટ્રસ્ટીઓએ હાજરી આપી હતી, એટલે કે કેન્દ્રીય ગૃહ મંત્રી અને કેન્દ્રીય નાણાં મંત્રી તેમજ PM CARES ફંડના નવા નામાંકિત ટ્રસ્ટીઓ:
- જસ્ટિસ કે.ટી. થોમસ, ભૂતપૂર્વ ન્યાયાધીશ, સુપ્રીમ કોર્ટ,
- શ્રી કરિયા મુંડા, ભૂતપૂર્વ ડેપ્યુટી સ્પીકર,
- શ્રી રતન ટાટા, ચેરમેન એમેરિટસ, ટાટા સન્સ.
ટ્રસ્ટે આગળ PM CARES ફંડ માટે સલાહકાર બોર્ડની રચના માટે નીચેની પ્રતિષ્ઠિત વ્યક્તિઓને નોમિનેટ કરવાનો નિર્ણય કર્યો:
- શ્રી રાજીવ મેહર્ષિ, ભારતના ભૂતપૂર્વ કોમ્પ્ટ્રોલર અને ઓડિટર જનરલ
- શ્રીમતી સુધા મૂર્તિ, ભૂતપૂર્વ ચેરપર્સન, ઇન્ફોસિસ ફાઉન્ડેશન
- શ્રી આનંદ શાહ, ટીચ ફોર ઈન્ડિયાના સહ-સ્થાપક અને ઈન્ડીકોર્પ્સ અને પિરામલ ફાઉન્ડેશનના ભૂતપૂર્વ સીઈઓ.
પ્રધાનમંત્રીએ કહ્યું કે નવા ટ્રસ્ટીઓ અને સલાહકારોની ભાગીદારી પીએમ કેર્સ ફંડની કામગીરીને વ્યાપક પરિપ્રેક્ષ્ય પ્રદાન કરશે. જાહેર જીવનનો તેમનો બહોળો અનુભવ ફંડને વિવિધ જાહેર જરૂરિયાતો માટે વધુ પ્રતિભાવશીલ બનાવવા માટે વધુ જોમ પ્રદાન કરશે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ મિસ યુનિવર્સનો તાજ પ્રાપ્ત કરવા બદલ હરનાઝ સંધુને અભિનંદન આપ્યા
પ્રધાનમંત્રી શ્રી નરેન્દ્ર મોદીએ મિસ યુનિવર્સનો તાજ પ્રાપ્ત કરવા બદલ હરનાઝ સંધુને અભિનંદન પાઠવ્યા છે.
પ્રધાનમંત્રીએ એક ટ્વીટમાં કહ્યું;
“મિસ યુનિવર્સનો તાજ મેળવવા માટે હરનાઝ સંધુને અભિનંદન. તેણીને તેની ભાવિ સફળતાઓ માટે શુભકામનાઓ.”
SD/GP/JD
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 53.24 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 2.25 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
53,24,44,960
|
|
આપવાના બાકી
|
|
72,40,250
|
|
વપરાશ
|
|
51,09,58,562
|
|
બાકી ઉપલબ્ધ
|
|
2,07,55,852
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 53.24 કરોડ  થી વધુ રસી પૂરી પાડી છે અને બીજા 72,40,250 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 51,56,11,035 રસી  થયો છે.
હાલમાં, કોવિડ-19 રસીના 2.25 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 169
પ્રધાનમંત્રીનું કાર્યાલય
પ્રધાનમંત્રીએ શ્રી જો બાઈડેનને પદ ગ્રહણ કરવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ શ્રી જો બાઈડેનને અમેરિકાના રાષ્ટ્રપતિનું પદ ગ્રહણ કરવા બદલ અભિનંદન આપ્યા છે.
શ્રેણીબદ્ધ ટ્વિટમાં પ્રધાનમંત્રીએ કહ્યું હતું કે "જો બાઈડેનને અમેરિકાના રાષ્ટ્રપતિનું પદ ગ્રહણ કરવા બદલ મારા હાર્દિક અભિનંદન. હું ભારત-અમેરિકા વ્યૂહાત્મક ભાગીદારીને મજબૂત બનાવવા માટે તેમની સાથે કામ કરવા આશાન્વિત છું.
અમેરિકાના સફળ નેતૃત્વપૂર્ણ કાર્યકાળ માટે મારી શુભેચ્છાઓ કારણ કે આપણે વૈશ્વિક શાંતિ અને સલામતીને આગળ વધારવા માટે એકતા અને સ્થિતિસ્થાપકતા સાથે એકસમાન સામાન્ય પડકારોનો સામનો કરી રહ્યા છીએ.
ભારત-અમેરિકા ભાગીદારી સહિયારા મૂલ્યો પર આધારિત છે. આપણી પાસે એક નોંધપાત્ર અને બહુઆયામી દ્વિપક્ષીય કાર્યસૂચિ છે, જે આર્થિક જોડાણ અને ઉત્સાહથી પરિપૂર્ણ લોકોની વચ્ચે વધી રહી છે. ભારત-અમેરિકાની ભાગીદારીને વધારે ઉંચાઈ પર લઈ જવા માટે રાષ્ટ્રપતિ જો બાઈડેન સાથે કામ કરવા પ્રતિબદ્ધ છું."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીને ગ્રાન્ડ ક્રોસ ઓફ ધ લીજન ઓફ ઓનરથી સન્માનિત કરાયા
પ્રધાનમંત્રી શ્રી નરેન્દ્ર મોદીને આજે ફ્રાન્સના પ્રજાસત્તાકના પ્રમુખ H.E. શ્રી એમેન્યુઅલ મેક્રોન દ્વારા ફ્રાન્સના સર્વોચ્ચ પુરસ્કાર ગ્રાન્ડ ક્રોસ ઓફ ધ લીજન ઓફ ઓનરથી નવાજવામાં આવ્યા હતા.
પ્રધાનમંત્રીએ ભારતના લોકો વતી આ એકવચન સન્માન માટે રાષ્ટ્રપતિ મેક્રોનનો આભાર માન્યો હતો.
એવોર્ડ સમારોહ પેરિસના એલિસી પેલેસમાં યોજાયો હતો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સૂક્ષ્મ, લઘુ અને મધ્યમ ઉદ્યોગ મંત્રાલય
KVIC તામિલનાડુના કોકૂનના ખેડૂતોની વ્હારે આવ્યું
સમગ્ર દેશ જ્યારે કોરોના વાયરસ સામે આકરી લડાઇ આપી રહ્યો છે ત્યારે MSME મંત્રાલયની સ્વાયત્ત સંસ્થા ખાદી અને ગ્રામ્ય ઉદ્યોગ પંચ એ તામિલનાડુમાં ખાદી સંસ્થાઓ  સાથે જોડાણ કરીને કોકૂનના ખેડૂતો પાસેથી કોકૂન ખરીદીને પોતાની જવાબદારી નિભાવી છે.
આની પાછળ KVICનો મુખ્ય ઉદ્દેશ્ય સંઘર્ષ કરી રહેલા કોકૂનના ખેડૂતોને મહામારીના ઉપદ્રવના કારણે લાગુ કરવામાં આવેલા દેશવ્યાપી લૉકડાઉન વચ્ચે તેમનો પાક વેચવામાં મદદ કરવાનો અને રેશમના ઉત્પાદનમાં સંકળાયેલી ખાદી સંસ્થાઓને પૂરતા પ્રમાણમાં એકધારો કોકૂનનો જથ્થો ઉપલબ્ધ કરાવવાનો છે.
આ બાબતે પ્રકાશ પાડતા KVICના ચેરમેન શ્રી વિનય સક્સેનાએ જણાવ્યું હતું કે, “પ્રધાનમંત્રી શ્રી નરેન્દ્ર મોદીએ કહ્યું હતું કે, ખેડૂતો આપણા દેશની કરોડરજ્જૂ છે. તેમના કલ્યાણને ધ્યાનમાં રાખીને, આ ખરીદી દેખાય છે એટલી સહેલી નહોતી. અમલમાં મૂકાયેલી પ્રક્રિયા અનુસાર, રેશમનું ઉત્પાદન કરતી ખાદી સંસ્થાઓને રાજ્ય સરકાર દ્વારા નિયમન કરવામાં આવતા રેશમ ઉત્પાદન બજારોમાંથી જ રેશમના કોકૂનની ખરીદી કરવાની હોય છે. આથી, ખેડૂતો પાસેથી સીધી કોકૂનની ખરીદી માટે જિલ્લા વહીવટીતંત્ર અને રેશમ ઉત્પાદન વિભાગ પાસેથી મંજૂરી મેળવવી જરૂરી હતી.” શ્રી સક્સેનાએ વધુમાં જણાવ્યું હતું કે, “સતત પ્રયાસો અને કોકૂનના ખેડૂતોને પડી રહેલી મુશ્કેલીઓ અંગે ચેન્નઇમાં KVICના અધિકારીઓ દ્વારા જિલ્લા વહીવટીતંત્ર અને રેશમ ઉત્પાદન વિભાગ સમક્ષ અસરકારક શૈલીમાં યોગ્ય રીતે રજૂઆત કરવાના સામર્થ્યના પરિણામરૂપે છેવટે જિલ્લા વહીવટીતંત્રએ મંજૂરી આપી હતી. જો અમે અત્યારે આ ખરીદી ન કરી હોત તો, ખેડૂતો પર નુકસાનનો અસહ્ય ભાર આવી શકે તેમ હતો.”
આ સોદાની જરૂરિયાનો અંદાજ એ વાત પરથી પણ લગાવી શકાય છે કે, ઉછેરેલા કોકૂનને પાંચ દિવસમાં જ ઉષ્મા આપવી જરૂરી છે અન્યથા લાર્વા કોકૂનનું કવચ તોડીને તેમાંથી બહાર આવી જાય અને સંપૂર્ણ પાક નષ્ટ થઇ જાય. કપાયેલા કોકૂન રેશમના તાતણા બનાવવા માટે ઉપયોગમાં લઇ શકાય નહીં. આથી આ વાતને ધ્યાનમાં રાખતા, આ ખરીદી કોકૂનના ખેડૂતો માટે આશીર્વાદરૂપ બની છે.
KVICની ચેન્નઇની કચેરીએ છ ખાદી સંસ્થાઓ સાથે સંકલનને રૂ. 40 લાખથી વધુ કિંમતમાં સીધી જ ખેડૂતો પાસેથી 9500 કિલો કોકૂનની ખરીદી કરી. વધુ છ ખાદી સંસ્થાઓને ખેડૂતો પાસેથી સીધી 8000 કિલો કોકૂનની ખરીદી કરવાની મંજૂરી મળે તેવી સંભાવના છે.
KVICએ હંમેશા ખેડૂતોના વિકાસ સંબંધિત ખૂબ જ કાળજી લીધી છે જેમાં ખાસ કરીને સામાન્યપણે ખાદી સંસ્થાઓ માટે વિશેષ ધ્યાન આપ્યું છે; કોકૂનના ખેડૂતોના ઉત્કર્ષ માટે યોજનાઓ અને નીતિઓનો અમલ કરતી વખતે રેશમના ઉત્પાદનનો ખર્ચ ધરખમ રીતે ઘટાડતી વખતે ગુજરાતના સુરેન્દ્રનગરમાં સૌપ્રથમ સિલ્ક પ્રસંસ્કરણ પ્લાન્ટ શરૂ કરવાનું ઐતિહાસિક પગલું હોય કે પછી, અન્ય કોઇ બાબત હોય તેમાં KVICએ કોઇ જ કસર છોડી નથી અને સતત ભારતને ખેડૂતો, ઉત્પાદકો અને ગ્રાહકો માટે શ્રેષ્ઠ સ્થળ બનાવવાનો પ્રયાસ કર્યો છે.
GP/DS
(Visitor Counter : 161
પ્રધાનમંત્રીનું કાર્યાલય
પ્રધાનમંત્રીએ થેવર જયંતી પર પસુમ્પોન મુથુરામલિંગમ થેવરના યોગદાનનું સ્મરણ કર્યુ
પ્રધાનમંત્રી શ્રી નરેન્દ્ર મોદીએ થેવર જયંતીના અવસર પર મહાન પસુમ્પોન મુથુરામલિંગમ થેવરના બહુમૂલ્ય યોગદાનને યાદ કર્યુ.
પ્રધાનમંત્રીએ એક ટ્વીટમાં કહ્યું;
“થેવર જયંતીના ખાસ અવસર પર, હું મહાન પસુમ્પોન મુથુરામલિંગમ થેવરના બહુમૂલ્ય યોગદાનને યાદ કરૂં છું. અત્યંત બહાદુર અને દયાળુ થેવરે પોતાનું જીવન લોકકલ્યાણ અને સામાજિક ન્યાય માટે સમર્પિત કરી દીધું. તેમણે ખેડૂતો અને શ્રમિકોના કલ્યાણ માટે અનેક પ્રયાસો કર્યા.”
SD/GP/JD
(
પ્રધાનમંત્રીનું કાર્યાલય
પ્રધાનમંત્રીએ વિશ્વ સિંહ દિવસ નિમિત્તે સિંહોના નિવાસસ્થાનની સુરક્ષા માટે કામ કરનારા તમામ લોકોની પ્રશંસા કરી
પ્રધાનમંત્રી શ્રી નરેન્દ્ર મોદીએ વિશ્વ સિંહ દિવસ નિમિત્તે સિંહોના નિવાસસ્થાનની સુરક્ષા માટે કામ કરી રહેલા તમામ લોકોના સમર્પણની પ્રશંસા કરી છે.
પ્રધાનમંત્રીએ ટ્વીટ કર્યું:
“વિશ્વ સિંહ દિવસ એ જાજરમાન સિંહોની ઉજવણી કરવાનો પ્રસંગ છે જે તેમની શક્તિ અને ભવ્યતાથી આપણા હૃદયને મોહિત કરે છે. એશિયાઈ સિંહોનું ઘર હોવાનું ભારતને ગર્વ છે અને છેલ્લા કેટલાક વર્ષોમાં ભારતમાં સિંહોની વસતીમાં સતત વધારો થઈ રહ્યો છે. સિંહોના રહેઠાણની સુરક્ષા માટે કામ કરનારા તમામ લોકોની હું પ્રશંસા કરું છું. તેઓ આવનારી પેઢીઓ સુધી નિખરે તેની ખાતરી કરીને, આપણે તેમની કાળજી અને રક્ષણ કરવાનું ચાલુ રાખીએ."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
આરોગ્ય સંશોધનના ક્ષેત્રમાં ભારત અને નેપાળ વચ્ચેના એમઓયુ ને કેબેનિટની મંજૂરી
પ્રધાનમંત્રી શ્રી નરેન્દ્ર મોદીના અઘ્યક્ષ સ્થાન હેઠળ કેન્દ્રીય કેબિનેટને ઇન્ડિયન કાઉન્સિલ ઓફ મેડિકલ રિસર્ચ  અને નેપાળ હેલ્થ રિસર્ચ કાઉન્સિલ , નેપાળ વચ્ચે 17મી નવેમ્બર 2020 અને 4 જાન્યુઆરી 2021ના રોજ થયેલા સમજૂતિ કરાર  અંગે માહિતગાર કરવામાં આવી હતી અને કેબિનેટે આ સમજૂતીને મંજૂરી આપી હતી.
આ સમજૂતી કરારનો મૂળ હેતુ સહિયારા હિતની સંયુક્ત રિસર્ચ પ્રવૃત્તિ પર પરસ્પર સહકાર સાધવાનો છે. આ મુદ્દાઓમાં ભારત-નેપાળના આરોગ્ય મુદ્દાઓ, આયુર્વેદ/પરંપરાગત મેડિસીન, ઔષધિઓના પ્લાન્ટ. આબોહવા પરિવર્તન અને આરોગ્ય, અસાધ્ય રોગો, માનસિક સ્વાસ્થ્ય, વસતિ આધારિત કેન્સર રજિસ્ટ્રી, ઉષ્ણકટિબંધીય  રોગો , ઇન્ફ્લ્યુએન્ઝા, ક્લિનિકલ ટ્રાયલ રજિસ્ટ્રી, હેલ્થ રિસર્ચ એથિક્સ, જ્ઞાનની આપલે દ્વારા ક્ષમતા વિકાસ, સ્કીલ ટુલ્સ જેવી બાબતોનો સમાવેશ થતો હતો. આ ઉપરાંત વિવિધ ટુલ્સના અમલીકરણ, માર્ગદર્શિકાઓ, પ્રોટોકોલ અને આરોગ્ય સંશોધન સંબંધિત વિવિધ પ્રક્રિયામાં પરસ્પર સહકારનો પણ સમાવેશ થાય છે.
આ સમજૂતી અંદર મંજૂર થયેલા પોતાના દેશમાં થનારા સંશોધન માટે પ્રત્યેક પક્ષ ફંડ આપશે અથવા ત્રીજા પક્ષ પાસેથી ફંડ માટે સંયુક્તપણે અરજી કરશે. મંજૂર થયેલા સહયોગી પ્રોજેક્ટ હેઠળ વૈજ્ઞાનિકોના આપ-લે માટે મોકલનાર દેશ જે તે વૈજ્ઞાનિકના પ્રવાસનો ખર્ચ ભોગવશે જ્યારે જે દેશમાં તે પહોંચશે ત્યાં તે વૈજ્ઞાનિકના રહેવાનો તથા અન્ય ખર્ચ જે તે દેશ ભોગવશે. જે તે સમયે જે ફંડ ઉપલબ્ધ હશે તેના આધારે વર્કશોપ, બેઠકો તથા રિસર્ચ પ્રોજેક્ટના ફંડ અંગે નિર્ણય લેવાશે. આ તમામ પ્રવૃત્તિના અમલીકરણની વ્યવસ્થા પ્રવૃત્તિનો પ્રારંભ થાય તે અગાઉ બંને પક્ષોને મંજૂર રહેશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 183
પ્રધાનમંત્રીનું કાર્યાલય
પ્રધાનમંત્રી એ લોકો પ્રત્યે કૃતજ્ઞતા વ્યક્ત કરે છે જેઓ વિશ્વ આરોગ્ય દિવસ પર આપણી પૃથ્વીને સ્વસ્થ બનાવવા માટે કામ કરે છે
પ્રધાનમંત્રી શ્રી નરેન્દ્ર મોદીએ વિશ્વ આરોગ્ય દિવસના અવસરે આપણી પૃથ્વીને સ્વસ્થ બનાવવા માટે કામ કરનારા લોકો પ્રત્યે કૃતજ્ઞતા વ્યક્ત કરી છે.
કેન્દ્રીય સ્વાસ્થ્ય અને પરિવાર કલ્યાણ મંત્રી ડૉ.મનસુખ માંડવિયા દ્વારા કરવામાં આવેલ એક ટ્વીટ શેર કરતા પ્રધાનમંત્રીએ ટ્વીટ કર્યું:
“વિશ્વ આરોગ્ય દિવસ પર, અમે તે બધા લોકોનો આભાર વ્યક્ત કરીએ છીએ જેઓ આપણી પૃથ્વીને સ્વસ્થ બનાવવા માટે કામ કરે છે.
અમારી સરકાર આરોગ્ય માળખાને વધારવા અને લોકોને ગુણવત્તાયુક્ત આરોગ્યસંભાળ સુનિશ્ચિત કરવા માટે કામ કરવાનું ચાલુ રાખશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(